ເທັກ​ໂນ​ໂລ​ຈີ​ ແບບ​ນາ​ໂນ ເຮັດ​ໃຫ້ ການກັ່ນ​ຕອງ​ນ້ຳ​ທະ​ເລ ​ມາ​ເປັນ​ນ້ຳ​ຈືດ ມີ​ຄ່າ​ໃຊ້​ຈ່າຍ​ຖືກໄດ້
ລາຍ​ງານນີ້ ​ຍັງ​ສະ​ແດງ​ໃຫ້​ຮູ້​ວ່າ ໃນ​ປີ 2050 ເຄິ່ງ​ນຶ່ງ ​ຂອງພົນ​ລະ​ເມືອງ​ໂລກ ອາດ​ຈະ​ບໍ່​ສາ​ມາດ ມີ​ນ້ຳ​​ທີ່​ສະ​ອາດໄວ້​ດື່ມ​ໄດ້.
ມັນອາດຈະເປັນໄປໄດ້ວ່າ ບັນຫາທ້າທ້າຍອັນໃຫຍ່ຫລວງສອງຢ່າງ ໃນອະນາຄົດຂອງມວນມະນຸດເຮົາ ແມ່ນກ່ຽວຂ້ອງກັບນ້ຳທັງນັ້ນ ເມື່ອເວົ້າເຖິງການປ່ຽນແປງຂອງດິນຟ້າອາກາດ, ຊັ້ນນຳກ້ອນເປື່ອຍ ແລະການຍື່ງຂຶ້ນຂອງລະດັບນ້ຳທະເລ ແລ້ວ ມັນແມ່ນບັນຫາຂອງການມີນ້ຳຫລາຍໂພດ ເມື່ອເວົ້າເຖິງນ້ຳດື່ມທີ່ປອດໄພແລ້ວ ມັນແມ່ນບັນຫາມີນ້ຳບໍ່ພຽງພໍ ແຕ່ວ່າການຄົ້ນຄວ້າ ໃໝ່ບາງຢ່າງກ່ຽວກັບການກັ່ນຕອງນ້ຳທະເລໃຫ້ເປັນນ້ຳຈືດ ອາດຈະຊ່ວຍແກ້ໄຂບັນຫາທ້າທາຍທາງດ້ານນ້ຳກິນນີ້ໄດ້ Kevin Enochs ນັກຂ່າວວີໂອເອມີລາຍງານກ່ຽວກັບເລື້ອງນີ້ ຊຶ່ງບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ມີລາຍງານໃໝ່ຈາກອົງການສະຫະປະຊາຊາດສະແດງໃຫ້ເຫັນວ່າ ໂລກບໍ່ໄດ້ບັນລຸເປົ້າໝາຍຂອງຕົນ ໃນການຮັບປະກັນໃຫ້ມີນ້ຳດື່ມທີ່ປອດໄພໃຫ້ແກ່ພົນລະເມືອງຂອງໂລກໃນປີ 2030 ຕໍ່ໜ້ານີ້ ບໍ່ພຽງແຕ່ເທົ່ານັ້ນ ລາຍງານນີ້ຍັງສະແດງໃຫ້ຮູ້ວ່າໃນປີ 2050 ເຄິ່ງນຶ່ງຂອງພົນລະເມືອງໂລກ ອາດຈະບໍ່ສາມາດມີນ້ຳທີ່ສະອາດໄວ້ດື່ມໄດ້ ແລະໃນຂະນະທີ່ມີນ້ຳເກີນຄວາມຕ້ອງການຢູ່ໃນມະຫາສະໝຸດ ບັນຫາກໍຄືການແຍກເອົາເກືອອອກຈາກນ້ຳນັ້ນ ເພື່ອເຮັດໃຫ້ມັນສາມາດດື່ມໄດ້ ແຕ່ວ່າ ໂຄງການຂອງມະຫາວິທະຍາໄລໄຣສ໌ (Rice University) ທີ່ເອີ້ນວ່າ ໂຄງການເທັກໂນໂລຈີແບບນາໂນ ສາມາດເຮັດໃຫ້ນ້ຳໄດ້ຮັບການບຳບັດໄດ້ Nanotechnology Enabled Water Treatment, ຫລື NEWT ມີວິທີການອັນນຶ່ງທີ່ເຮັດໃຫ້ນ້ຳເກືອກາຍມາເປັນນ້ຳດື່ມໄດ້ແບບງ່າຍໆ ແລະມີຄ່າໃຊ້ຈ່າຍຖືກ ທ່ານນາງ ຊີລິນ ຫລີ ຈາກມະຫາວິທະຍາໄລໄຣສ໌ (Rice) ໃນລັດເທັກຊັສ ກ່າວວ່າ: ຂະບວນການແຍກເກືອອກຈາກນ້ຳ ໂດຍທົ່ວໄປແລ້ວ ແມ່ນໃຊ້ວິທີການອັນນຶ່ງ ຢູ່ໃນສອງວິທີ ໂດຍການບັງຄັບໃຫ້ນ້ຳໄປຜ່ານເຄື່ອງກັ່ນຕອງອັນນ້ອຍໆ ທີ່ກອງເອົາເກືອອອກ ຫລືບໍ່ ກໍໂດຍຜ່ານການກັ່ນນ້ຳໂດຍໃຊ້ຄວາມຮ້ອນເຮັດ ໃຫ້ນ້ຳລະເຫີຍອາຍອອກແລະເຮັດໃຫ້ມັນແຂ້ນຕົວຂຶ້ນ ປະແຕ່ເກືອແລະແຮ່ທາດຕ່າງໆ ໄວ້ ບັນຫາກໍຄືວ່າ ທັງສອງວິທີນີ້ ແມ່ນໃຊ້ພະລັງງານຫລາຍຈົນວ່າເຮັດໃຫ້ມັນເປື້ອນ ແລະແພງຫລາຍ ທ່ານນາງ ນາໂອມີ ຮາແລັສ (Naomi Halas) ຈາກມະຫາວິທະຍາໄລໄຣສ໌ (Rice) ກ່າວວ່າ: ແຕ່ວ່າ ວິທີການໃໝ່ດັ່ງກ່າວນີ້ ແມ່ນການສີດນ້ຳໂດຍໃຊ້ເທັກໂນໂລຈີແບບນາໂນທີ່ປ່ຽນຂະບວນການກັ່ນຕອງທີ່ໃຊ້ກັ່ນນ້ຳນັ້ນ ໃຫ້ກາຍເປັນອົງປະກອບໃນການເຮັດໃຫ້ນ້ຳຮ້ອນຂຶ້ນ… ແລະມັນເອົາແສງຕາເວັນມາໃຊ້ເປັນພະລັງງານໃນການເຮັດເຊັ່ນນັ້ນ ທ່ານນາງ ຮາແລັສ (Halas) ກ່າວເພີ້ມອີກວ່າ: ຜົນໄດ້ຮັບກໍຄືນ້ຳທີ່ດື່ມໄດ້ທີ່ສະອາດຢ່າງສົມບູນແບບເລີຍ ໂດຍມີຄ່າໃຊ້ຈ່າຍໃນດ້ານພະລັງງານທີ່ມີໜ້ອຍ ເຄື່ອງກັ່ນຕອງນ້ຳທີ່ມີເນື້ອທີ່ນຶ່ງຕາລາງແມັດ ສາມາດຜະລິດນ້ຳດື່ມໄດ້ 6 ລິດຕໍ່ນຶ່ງຊົ່ວໂມງ ກະຊວງພະລັງງານຂອງສະຫະລັດ ໄດ້ລົງທຶນ 1 ລ້ານ 7 ແສນໂດລາ ເຂົ້າໃນເທັກໂນໂລຈີໃໝ່ອັນນີ້ ໃຫ້ແກ່ທີມງານດັ່ງກ່າວ ໃຫ້ດຳເນີນການຄົ້ນຄວ້າເພີ້ມຕື່ມອີກ Naomi Halas, Rice University: Naomi Halas, Rice University: